حضرت سخی شاہ درویش



حضرت سخی شاہ درویش رحمتہ اللہ علیہ
حضرت سخی شاہ درویش رحمتہ اللہ علیہ اللہ تعالی کے برگزیدہ بندے اور ولی گزرے ہیں.آپ کا مزار مبارک گاؤں میانہ تھب ضلع اسلام آباد میں واقع ہے.جوکہ کہوٹہ روڈ پر بمقام ہردوگہر اور چکیاں سے تقریبا ایک کلومیٹر کے فاصلے پر جنرل خداداد روڈ پر واقع ہے.
آپ کا مزار آنکھوں کے امراض کے حوالے سے ملک بھر میں مشہور ہے. ہر جمعرات کو مزار پر میلے کا اہتمام ہوتا ہے.جس میں علاقے بھر سے اور ملک کے دور دراز  کے علاقوں سے عقیدت مند اور زائرین مزار پر حاضری دیتے ہیں اور پھولوں کی پتیاں نچھاور کرتے ہیں اور فاتحہ خوانی کرتے ہیں .مزار کے اردگرد کھانے پینے اور دیگر اشیاء کی دکانیں بھی موجود ہوتی ہیں جبکہ بچوں کی دلچسپی کے لئے جھولے بھی موجود ہوتے ہیں.
سالانہ عرس مبارک ہر سال مارچ کے مہینے میں ھوتا ہے اور صرف جمعرات کو منعقد ہوتا ہے .یہ سالانہ عرس سات جمعرات پر مشتمل ہوتا ہے.اس بڑے عرس پر ہر جمعرات کو محفل سماع  کا بھی اہتمام ہوتا ہے اور بیل دوڑ یا کبڈی کا بھی اہتمام کیا جاتا ہے.محفل سماع میں ملک کے نامور قوال حضرات صوفیانہ کلام پیش کرتے  ہیں .